Bihudi

| Bihudi ukr>  Бігуді |
| --- | --- |

Lähetykset alkoivat:  13. tammikuuta 2014
Omistaja:  1+1 media 
Kuvaformaatti:  16:9
Katsojaosuus:  1 725 000 (kesäkuussa 2016) (14. heinäkuuta 2016, )
Tunnuslause:  Kiitos, että olet olemassa! (ukr. Дякую, що ти є!, Djakuju, štšo ty je!, alk. v. 2016) Pidä huolta itseäsi (ukr. Бережи себе, Berežy sebe; alk. 4. lokakuuta 2022)
Maa:   Ukraina
Näkyvyysalue:  Koko maa
Pääkonttori:  vulytsja Kyrylivska 23, 04080 Kiova
Korvasi kanavan:  Real TV Estate
Rinnakkaiskanava(t):  1+1 Ukraina 1+1 Marafon 2+2 TET PlusPlus  1+1 International  UNIAN TV Comedy Central Kvartal TV
Kotisivu:  https://bigudi.tv/ Bihudin Instargam Bihudin Facebook
Saatavuus
Satelliitti
Amos 2 1. huhtikuuta 2017 alkaen: Amos-3 Astra 4A (4.8°E) Astra 4A (Sirius 4):  
Infobox OKVirheellinen NIMI-arvo: 
Bihudi (ukr. Бігуді), myös Bigudi (suom. Papiljotit) on holdingyhtiö 1+1 median vuodesta 2014 alkaen toiminut yksityinen valtakunnallinen television viihdekanava Ukrainassa.
1+1 mediayhtiö ja Bihudi kuuluvat Ukrainan suurimman rahoitus- ja teollisuusryhmän Privatin omistukseen, jota hallitsevat miljardööriliikemiehet Hennadi Boholjubov ja Ihor Kolomoiskyi. Bihudi lanseerattiin 1+1-mediakonsernin kesällä 2012 ostaman, Odessassa toimineen satelliittitelevisiokanavan Real TV Estaten pohjalta ja tuli tunnetuksi, kuin ilmainen naisten kanava sen jälkeen, kun kaikilla muilla oli jo oma kohdeyleisönsä, muun muassa perheet 1+1:llä, miehet 2+2:llä, nuoriso TET:llä ja lapset ja lapsiperheet PlusPlusilla. Valtakunnallinen televisio- ja radiotoimikunta ilmoitti Bihudin käynnistämisestä 18. joulukuuta 2013, johon mennessä tehtiin muutokset rajavastuuyhtiö Real Estate-TV LLC:n toimilupaan. Bihudin konseptin mukaan ohjelmaa luvattiin 18 tuntia vuorokaudessa, josta ulkomaista 6 tuntia ja oman tuotannon ohjelmia 4 tuntia 36 minuuttia. Suurin osa eli 8 tuntia 30 minuuttia lähetyksestä olisi elokuvanäytöksiä, ja viihde- ja musiikkiohjelmat olisi 5 tuntia 20 minuuttia päivässä. Taide-, kulttuuri-, tiede- ja koulutusohjelmia esitetään 1 tunti 44 minuuttia ja lastenohjelmia 36 minuuttia päivässä. Lisäksi konsepti sisälsi mainontaa 3 tuntia 36 minuuttia sekä 30-minuuttisten tiedotteiden lisäksi puhelinmarkkinointia 1 tunti 30 minuuttia päivässä.
Real TV Estate -kanavalla aloittaneesta Bihudista ilmoitettiin 13. tammikuuta 2014, jolloin kanavan yleisenä tuottajana aloitti Olena Tovstenko. Heinäkuusta 2015 alkaen tv-kanava Bihudia johti Ivanna Naida, joka toimi myös PlusPlus-kanavan yleisenä tuottajana. Bihudi on viihdekanava 18–54-vuotiaille naisille. Joidenkin lähteiden mukaan kanavan keskimääräinen päivittäinen katsojamäärä kesäkuussa vuonna 2016 oli 1,725 miljoonaa, joista 1,048 miljoonaa oli yli 18-vuotiaita naisia. Sen lähetyssisältöön kuuluu ukrainalaisia, intialaisia, turkkilaisia ja muita ulkomaalaisia televisiosarjoja rakkaudesta ja naisista, perhemelodraamoja ja sosiaalisia aiheita, komediaohjelmia, ukrainalaisen TV-tuotannon sarjoja ja 1+1-ryhmän oman tuotannon naisyleisölle suunnattua ohjelmaa. Joidenkin lähteiden mukaan kanavan välityksellä voi seurata erilaisia viihde-esityksiä ukrainalaisten liike-elämän tähtien kanssa, ja se on miellyttäväksi taustaksi kotitöiden toimittamiseen.
Turkkilais-venäläisten tv-sarjojen Bihudi muutti televisiolähetystensä kuvaformaatin tavallisesta 4:3:sta laajempaan 16:9-kuvasuhteeseen 4. huhtikuuta 2017, jolloin se samana vuonna nousi katsotumpien kanavien joukossa sijalta 24 sijalle 22. Vuonna 2021 Bihudi oli takaisin sijalla 28. 1+1 media ilmoitti 4. lokakuuta 2022 Bihudi-televisiokanavan käynnistävän täysimittaisen ”Pidä huolta itsestäsi” -promokampanjan tukeakseen ukrainalaisia naisia. Nykyisin kanava toimii digitaalisia televisio- ja radiolähetyksiä tarjoavan Astra A4 -viestintäsatelliitin taajuuksilla ja viestintä tapahtuu symbolinnopeudella 27 500.